rejauldu/bengali-wikipedia huggingface dataset:
জাতীয় দক্ষতা উন্নয়ন কর্তৃপক্ষ (এনএসডিএ) দক্ষ শ্রমশক্তি গড়ে তোলার নীতি বিকাশের জন্য দায়বদ্ধ প্রধান উপদেষ্টার কার্যালয়ের অধীনস্থ বাংলাদেশের একটি সরকারী সংস্থা। কর্তৃপক্ষকে অবশ্যই সরকারের সমস্ত দক্ষতা উন্নয়ন প্রকল্পের অনুমোদন ও মূল্যায়ন করতে হবে। জাতীয় দক্ষতা উন্নয়ন কর্তৃপক্ষের গভর্নিং গভর্নিং বোর্ডের চেয়ারপার্সন মোহাম্মদ ইউনুস প্রধান উপদেষ্টা ও কার্যনির্বাহী কমিটির চেয়ারপার্সন হলেন এম সিরাজ উদ্দিন মিয়া (প্রধান উপদেষ্টার মুখ্য সচিব) এবং সিনিয়র সদস্য হলেন প্রধান উপদেষ্টার মুখ্য সচিব মোঃ সাইফুল্লাহ পান্না এবং  নির্বাহী চেয়ারম্যান হলেন নাজনীন কাউসার চৌধুরী।    ইতিহাস  ২০০৮ সালে বাংলাদেশ সরকার শ্রম ও কর্মসংস্থান মন্ত্রণালয়ের অধীনে জাতীয় দক্ষতা উন্নয়ন পরিষদ গঠন করে। ২০১৯ সালের ১৬ জানুয়ারি সরকার জাতীয় দক্ষতা উন্নয়ন পরিষদ ভেঙে জাতীয় দক্ষতা উন্নয়ন কর্তৃপক্ষ গঠন করে। কর্তৃপক্ষটি জাতীয় দক্ষতা উন্নয়ন কর্তৃপক্ষ আইন-২০১৮ এর অধীনে গঠিত হয়েছিল, যা সংসদের মাধ্যমে পাস হয়েছিল। কর্তৃপক্ষটির নেতৃত্বে থাকবেন সচিব পদমর্যাদার একজন কর্মকর্তা। কর্তৃপক্ষ টি জাতীয় দক্ষতা উন্নয়ন পরিষদের সমস্ত বাধ্যবাধকতা, চুক্তি এবং দায়বদ্ধতাও উত্তরাধিকার সূত্রে পেয়েছে।  তথ্যসূত্র   বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০১৯-এ বাংলাদেশে প্রতিষ্ঠিত বিষয়শ্রেণী:২০১৯-এ প্রতিষ্ঠিত সরকারি সংস্থা
শ্রীশচন্দ্র চট্টোপাধ্যায় (জন্ম: ১১ সেপ্টেম্বর, ১৮৭৩ - মৃত্যু: ?, ১৯৬৬) ছিলেন তদানীন্তন পাকিস্তান গণ-পরিষদের সদস্য। একাধারে তিনি ছিলেন শিক্ষক, আইনজীবী, ভারতবিভাগ প্রস্তাবের ঘোরবিরোধী। ঢাকার চুরাইন (সম্ভবতঃ জুরাইন) এলাকায় জন্মগ্রহণ করেন। তার পিতার নাম ছিল নবীনচন্দ্র চট্টোপাধ্যায়। ১৯৬২ সালে পাকিস্তান ত্যাগ করে ভারতবর্ষে চলে যান। তিনি জাতীয়তাবাদী আন্দোলনের ভাবধারায় প্রভাবান্বিত ছিলেন।  হিন্দু জাতিভেদ প্রথা ও ছুঁৎমার্গের ঘোর বিরোধী ছিলেন। বিভিন্ন সময়ে বন্যা, দুর্ভিক্ষ এবং মহামারীতে সেবাকাজে জড়িয়েছেন নিজেকে। প্রাথমিক শিক্ষাবিস্তার তথা গান্ধীজীর পরিকল্পিত বুনিয়াদী শিক্ষা-প্রসারে ব্যাপক উৎসাহী ব্যক্তিত্ব ছিলেন তিনি।   প্রারম্ভিক জীবন  ১৮৯৩ সালে নারায়ণগঞ্জ স্কুল থেকে এন্ট্রান্স পাস করে ঢাকা জগন্নাথ কলেজে ভর্তি হন। সেখান থেকে ১৮৯৫ সালে এফ.এ., ১৮৯৭ সালে ঢাকা কলেজ থেকে বি.এ. ও ১৯০৪ সালে বি.এল. পাশ করেন। কলেজ জীবনে বিপ্লবী অনুশীলন দলের ব্যায়াম সমিতিতে যোগ দিয়েছিলেন। অতঃপর ১৮৯৭ সাল থেকে ১৯০৫ সাল পর্যন্ত সময়কালে নারায়ণগঞ্জ স্কুলে শিক্ষকতা করেছেন। সেখানে তিনি ইতিহাস ও গণিত বিষয় পড়াতেন। তারপর থেকে জাতীয়তাবাদী আন্দোলনে সক্রিয় হন।  ঢাকা ষড়যন্ত্র, বরিশাল ষড়যন্ত্র ও গৌহাটি গুলিবর্ষণ মামলায় উকিলরূপে আসামীপক্ষ সমর্থন করেন। অসহযোগ আন্দোলনে যোগ দিয়ে আইন ব্যবসায় ছেড়ে দেন। দেশবন্ধু চিত্তরঞ্জন দাসকে স্বরাজ্য দল গঠনে প্রভূতঃ সাহায্য করেন।   রাজনৈতিক জীবন  ১৯২৬ সালে একটি বক্তৃতার জন্য তিনি কারাদণ্ডে দণ্ডিত হন। ১৯২৮ সালে কলকাতা কংগ্রেসে গান্ধীজীর ডোমিনিয়ন স্ট্যাটাস দাবি প্রস্তাবের প্রবল বিরোধিতা করেন। ১৯৩২ সালে পুনরায় ডুর্নো গুলিবর্ষণ মামলায় তাকে আবারো কারাদণ্ডে দণ্ডিত করা হয়। ১৯৩৫ সালে ঢাকা জেলা কংগ্রেসের সভাপতি হিসেবে মনোনীত হন। ১৯৪২ সালে ভারত-ছাড় আন্দোলনে যোগ দেন তিনি। ভারতবিভাগ প্রস্তাবের ঘোরতর বিরোধিতা করেছেন। ভারত বিভাজনের পর তিনি পাকিস্তানে থেকে যান। ১৯৪৮ থেকে ১৯৫৫ সাল পর্যন্ত পাকিস্তান গণ-পরিষদের সদস্য ছিলেন।সংসদ বাঙালি চরিতাভিধান, সম্পাদকঃ অঞ্জলি বসু, ৪র্থ সংস্করণ, ১ম খণ্ড, ২০০২, সাহিত্য সংসদ, কলকাতা, পৃ. ৫৪০ পাকিস্তানের প্রতিনিধিরূপে বিভিন্ন বৈদেশিক সম্মেলনে যোগ দেন।   তথ্যসূত্র   বিষয়শ্রেণী:১৮৭৩-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:ঢাকার বিপ্লবী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:পাকিস্তান গণপরিষদ সদস্য
'অ্যান্ড্র "অ্যান্ডি" কোল' ', তাঁর মঞ্চ নাম'  'অ্যান্ডি দ্য কিড' '"(জন্ম ৩০ শে মে ১৯৮৪) একজন অস্ট্রেলিয়ান সংগীতশিল্পী।   জীবনী  কোলে বেড়ে ওঠেন অস্ট্রেলিয়ার টাউনসভিলে। ২০০৮ এর গোড়ার দিকে মার্কিন যুক্তরাষ্ট্রের ক্যালিফোর্নিয়ায় লস অ্যাঞ্জেলেস চলে যাওয়ার আগে সংগীতের ক্যারিয়ারে যাওয়ার জন্য তিনি বেশ কয়েকটি টাউনসভিল ব্যান্ডে ব্যাস গিটার বাজিয়েছিলেন। তিনি ২০০৮ সালে ব্যাসে অরেঞ্জ কাউন্টি নিও জিওতে যোগ দিয়েছিলেন, ২০১০ এবং ২০১১ সালে এই ব্যান্ডের সাথে তিনি দুটি ভ্যানস ওয়ার্পড ট্যুর এ যান এবং ২০১২ সালে ব্যান্ড ছেড়ে যাওয়ার আগে ব্যান্ডের সাথে একটি অ্যালবাম রেকর্ড করেন।http://hardlineent.com/neo-geo-added-to-warped-tour-2/ চলে যাওয়ার পরে, কোল ২০১২ সালে স্ট্যাটিক-এক্স এর সাথে সফরে যান। স্ট্যাটিক-এক্স ভেঙে গেলে তাকে প্রতিষ্ঠাতা সদস্য এবং মূল কণ্ঠশিল্পী ওয়েইন স্ট্যাটিক তার একক প্রকল্পে যোগ দিতে বলার পর তিনি ২০১৩ এবং ২০১৪ সালে স্ট্যাটিকের জন্য ব্যাস বাজান ও ব্যাকিং কণ্ঠশিল্পীর ভূমিকা পালন করেন। এর মধ্যে একটি সফরকে শৈল্পিক মেটাল ব্যান্ড ডোপ সমর্থন করেছিল, যারা কিনা কোলকে উত্তর আমেরিকা জুড়ে একটি সিরিজ লাইভ শোয়ের জন্য ব্যাস বাজাতে বলেছিল।  ২০১০ সালে, কোল কোল চেম্বার সদস্য মিগস রাসান এবং মিকি "বাগ" কক্স এর সাথে হলিউড-ভিত্তিক মেটাল ব্যান্ড উই আর দ্যা রায়ট এ যোগদান করেছিলেন।http://www.blabbermouth.net/news/coal-chamber-members-meegs-rascon-and-mikey-cox-release-new-we-are-the-riot-video/ ব্যান্ডটি বর্তমানে মেগস এবং মিকির ভ্রমণসূচীর সাথে মিলিয়ে উলরিচ ওয়াইল্ডের সাথে হলিউডে তাদের প্রথম অ্যালবামটি রেকর্ড করছে। রেকর্ডটি ২০১৫ সালের শেষের দিকে প্রকাশের জন্য প্রস্তুত আছে।  কোল তার একক প্রচেষ্টা সম্পর্কে বলেছেন:  ইপি এর শীর্ষস্থানীয় মৌলিক গান, "কাউবয়েস এভ্যুলশন (রাইজ আপ)" ২০১৫ সালের ২৭ ফেব্রুয়ারি তারিখে প্রকাশিত হয়েছিল এবং এটি নর্থ কুইন্সল্যান্ড কাউবয় এনআরএল দল ২০১৫ রাগবি লিগ মৌসুমে তাদের অফিশিয়াল থিম সং হিসাবে ব্যবহার করছে।http://jammerzine.com/first-listen-andy-the-kid-cowboys-evolution-rise-up  ২০১৫ সালের ৫ মে তে অ্যান্ডি তার প্রথম ইপি  লিঞ্চপিন  এবং তাঁর পেন্ডুলাম এর "দ্যা আইল্যান্ড " এর প্রচ্ছদ প্রকাশ করেন যেখানে জেমিনি সিন্ড্রোম এর অ্যারন নর্ডস্ট্রম ও কাজ।http://www.revolvermag.com/news/andy-the-kid-premiere-new-video-the-island-featuring-gemini-syndromes-aaron-nordstrom.html লিঞ্চপিন প্রযোজনা করেছিলেন উলরিচ ওয়াইল্ড এবং রোক্কো গউরিনো.  ২০১৫ সালের মে মাসে অ্যান্ডি কিড তার প্রথম অস্ট্রেলিয়া শিরোনামে সফরে বেরিয়েছিল, যার মধ্যে টাউন্সভিল, কেয়ার্নস, সিডনি এবং মেলবোর্নের শো ছাড়াও ১৩০০ স্মাইলস স্টেডিয়ামে নর্থ কুইন্সল্যান্ড কাউবয় বনাম ব্রিসবেন ব্রঙ্কোস ম্যাচে অর্ধ-বিরতির পারফরম্যান্স অন্তর্ভুক্ত ছিল।https://sgcmedia.infusionsoft.com/app/hostedEmail/1668176/a59bf769006cc9c2   তথ্যসূত্র    বহিঃসংযোগ     বিষয়শ্রেণী:১৯৮৪-এ জন্ম বিষয়শ্রেণী:অস্ট্রেলীয় রক-বেস গিটারবাদক বিষয়শ্রেণী:পুরুষ বেস গিটারবাদক বিষয়শ্রেণী:জীবিত ব্যক্তি বিষয়শ্রেণী:টাউনসভিলের ব্যক্তি বিষয়শ্রেণী:২১ শতকের বেস গিটারবাদক বিষয়শ্রেণী:২১ শতকের অস্ট্রেলীয় পুরুষ গিটারবাদক বিষয়শ্রেণী:অস্ট্রেলীয় পুরুষ গিটারবাদক
প্লাসাস দে সোবেরানিয়া (; আ-ধ্ব-ব: [ˈplaθas ðe soβeɾaˈni.a], আক্ষরিক অর্থে "সার্বভৌমত্বের ঘাঁটিসমূহ") একটি পরিভাষা যেটি দিয়ে ইউরোপীয় মূল ভূখণ্ড থেকে দূরে ও উত্তর আফ্রিকা, বিশেষ করে মরক্কোর উপকূলের কাছে বিক্ষিপ্তভাবে অবস্থিত স্পেনের অধীনস্থ কিছু গৌণ সামুদ্রিক অঞ্চলকে নির্দেশ করা হয়। এগুলি মূলত সেইসব অঞ্চল যেগুলি ১৪৯২ থেকে ১৫৫৬ সাল পর্যন্ত আধুনিক স্পেনের জন্মলগ্নের সময় স্পেনের অংশ ছিল। ১৯শ ও ২০শ শতকে আফ্রিকা দখলের লড়াইয়ে স্পেনের অধিকৃত অঞ্চলগুলি এর মধ্যে পড়ে না।  ঐতিহাসিকভাবে আফ্রিকাতে স্পেনের অধীন কিন্তু স্বায়ত্তশাসিত সেইতা ও মেলিইয়া নগরীগুলিকে সার্বভৌমত্বের প্রধান ঘাঁটি (প্লাসাস মাইয়োরেস দে লা সোবেরানিয়া) এবং অন্যান্য কিছু সামুদ্রিক দ্বীপপুঞ্জ ও একটি ক্ষুদ্র উপদ্বীপকে সার্বভৌমত্বের গৌণ ঘাঁটি (প্লাসাস মেনোরেস দে লা সোবেরানিয়া) নামে ডাকা হত। বর্তমানে ঐ গৌণ ঘাঁটিগুলিকেই বর্তমানে প্লাসাস দে সোবেরানিয়া নামে ডাকা হয়।  প্লাসাস দে লা সোবেরানিয়ার মধ্যে অন্তর্ভুক্ত অঞ্চলগুলি হল পেনিওন দে ভেলেস দে লা গোমেরা উপদ্বীপ, আলুসেনাস দ্বীপপুঞ্জ ও চাফারিনাস দ্বীপপুঞ্জ। স্পেনের কেন্দ্রীয় সরকারের অধীনে সামরিক বাহিনী এগুলির প্রতিরক্ষায় নিয়োজিত। এগুলি স্পেনের অংশ বলে ইউরোপীয় ইউনিয়নের অংশ ও এদের মুদ্রা হল ইউরো।  তবে মরক্কো এই অঞ্চলগুলির উপর নিজেদের সার্বভৌমত্ব দাবী করে আসছে।  তথ্যসূত্র  বিষয়শ্রেণী:স্পেনীয় আফ্রিকা বিষয়শ্রেণী:স্পেনের প্রশাসনিক উপবিভাগ বিষয়শ্রেণী:প্লাসাস দে সোবেরানিয়া বিষয়শ্রেণী:ভূমধ্যসাগরীয় অঞ্চল বিষয়শ্রেণী:ছিটমহল ও এক্সক্লেভ বিষয়শ্রেণী:স্পেনের আঞ্চলিক কর্তৃত্বমূলক বিবাদ বিষয়শ্রেণী:মরক্কোর আঞ্চলিক কর্তৃত্বমূলক বিবাদ
পুয়ের্তো রিকো অলিম্পিক কমিটি (; এছাড়াও সংক্ষেপে আইওসি কোড পিইউআর দ্বারা পরিচিত) হলো পুয়ের্তো রিকোর জাতীয় অলিম্পিক কমিটি। এই সংস্থাটির ১৯৪৭ সালে প্রতিষ্ঠিত হয়েছে; প্রতিষ্ঠার ১ বছর পর ১৯৪৮ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পুয়ের্তো রিকোর সান হুয়ানে অবস্থিত।  বর্তমানে পুয়ের্তো রিকো অলিম্পিক কমিটির সভাপতির দায়িত্ব পালন করছেন সারা রোসারিও ভেলেস, যিনি ২০১২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন কার্লোস হোসে বেলত্রান সভেলতি।  ইতিহাস ১৯৪৭ সালে পুয়ের্তো রিকোর বহু-ক্রীড়ার সর্বোচ্চ সংস্থা হিসেবে পুয়ের্তো রিকো অলিম্পিক কমিটি প্রতিষ্ঠিত হয়েছে। হেসুস টি পিনিয়েরো এই সংস্থার প্রথম সভাপতির দায়িত্ব পালন করেছেন, যিনি ১৯৪৮ হতে ১৯৫২ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় এক বছর পর পুয়ের্তো রিকো ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৮৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে পুয়ের্তো রিকো  তথ্যসূত্র  বহিঃসংযোগ     এএনওসিতে পুয়ের্তো রিকো অলিম্পিক কমিটি   অলিম্পিডিয়ায় পুয়ের্তো রিকো অলিম্পিক কমিটি   অলিম্পিক.কমে পুয়ের্তো রিকো অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে পুয়ের্তো রিকো বিষয়শ্রেণী:পুয়ের্তো রিকোর ক্রীড়া পরিচালনা পরিষদ বিষয়শ্রেণী:১৯৪৭-এ পুয়ের্তো রিকোতে প্রতিষ্ঠিত বিষয়শ্রেণী:১৯৪৭-এ প্রতিষ্ঠিত ক্রীড়া সংস্থা
শাহ মখদুম বিমানবন্দর   হল বাংলাদেশের রাজশাহীতে অবস্থিত একটি আভ্যন্তরীন বিমান বন্দর  রাজশাহী হল রাজশাহী বিভাগ এর প্রধান শহর। ২০১৫ সালের এপ্রিল মাসে বিমান বাংলাদেশ ৪ বছর পর  আবার চালু করে।   এয়ারলাইনস এবং গন্তব্যস্থল   সুযোগ-সুবিধা এই বিমানবন্দরটি সাগরপৃষ্ঠ থেকে  উপরে অবস্থিত। ইহাতে মাত্র একটি রানওয়ের আছে যার পরিমাপ  যার নির্দেশনা ১৭/৩৫।  দুর্ঘটনা  ২৫শে এপ্রিল ২০১৩ তারিখে বাংলাদেশ ফ্লাইং একাডেমীর দুই সিটের একটি চেস্না ১৫২ (S2-ABI) উড্ডয়ন প্রশিক্ষণ বিমান রাজশাহী বিমান বন্দরে জরুরি অবতরণ করে। অবতরনের সময় বিমানটি উল্টিয়ে যায়, প্রশিক্ষক এবং শিক্ষানবিস বিমান-চালক উভয়ই সামান্য আহত হয়ে বেচে আসেন।  ২রা এপ্রিল ২০১৫ তারিখে বাংলাদেশ ফ্লাইং একাডেমীর একটি চেস্না ১৫২ (S2-ABI) প্রশিক্ষণ বিমান উড্ডয়ন কালে বিমান বিধ্বস্ত হয়ে তামান্না রহমান নামে এক প্রশিক্ষণার্থী বিমানের ভেতরেই পুড়ে মারা যান এবং পরে প্রশিক্ষক লে. কর্নেল সাঈদ কামাল চিকিৎসাধীন অবস্থায় মারা যান।  ৯ জানুয়ারী ২০২১ তারিখে গ্যালাক্সি ফ্লাইং একাডেমীর একটি চেস্না ১৫২ (S2-FK) উড্ডয়ন প্রশিক্ষণ বিমান রাজশাহী অবতরণের সময় হার্ডল্যান্ডিং এর জন্য চাকা ভেঙ্গে যায় এবং বিমানটি ক্ষতিগ্রস্ত হয়। তবে প্রশিক্ষক এবং শিক্ষানবিস বিমান চালক অক্ষত থাকেন।  আরও দেখুন  বাংলাদেশের বিমানবন্দরের তালিকা  তথ্যসূত্র  বহিঃসংযোগ  বাংলাদেশ বেসামরিক বিমান চলাচল কর্তৃপক্ষ: বিমানবন্দর    বিষয়শ্রেণী:রাজশাহী বিভাগের বিমানবন্দর বিষয়শ্রেণী:রাজশাহীর পরিবহন
বাংলাদেশ মাজলিসুল মুফাসসিরীন হলো বাংলাদেশ আলেমদের সমন্বয়ে গঠিত একটি সংগঠন। এই সংগঠনটি সারাদেশে জেলাভিত্তিক কমিটির মাধ্যমে কেন্দ্র থেকে পরিচালিত হয়। এর মাধ্যমে তরুণ ও নতুন আলেমদের দাওয়াতী কাজে যোগ্য করে তুলতে বিশেষ প্রশিক্ষণ দিয়ে থাকে। এছাড়াও সমসাময়িক প্রেক্ষাপটে এবং ধর্মীয় ইস্যু নিয়েও কর্মসূচি পালন করে থাকে। ২০২৪ সালে জুলাই বিপ্লবের সময় ছাত্র-জনতার উপর হামলা ও হত্যার প্রতিবাদ এবং গ্রেফতারের দাবি জানিয়ে সংগঠনটি ব্যাপক আলোচনায় আসে।  ইতিহাস  বাংলাদেশ মাজলিসুল মুফাসসিরীন ২০২০ সালে করোনাকালীন সময়ে দেশের কয়েকজন খ্যাতিমান সর্বজনশ্রদ্ধেয় আলেমগণের উদ্যোগে ২৪ অক্টোবর ঢাকায় একটি হলরুমে প্রতিষ্ঠিত হয়।  লক্ষ্য ও উদ্দেশ্য দ্বীন প্রচারের পাশাপাশি জীবনের সকল ক্ষেত্রে তা আমলে পরিণত করে মানবতার কল্যাণ সাধনের মাধ্যমে আল্লাহর সন্তোষ অর্জন' করাই সংগঠনটির লক্ষ্য ও উদ্দেশ্য।  কার্যক্রম সংগঠনটি কুরআন, হাদীসের আলোকে যুগোপযোগী মিশন, ভিশন মূলনীতি ও কর্মসূচি নিয়ে সংগঠনটি যাবতীয় কার্যক্রম পরিচালনা করে থাকে। নবীন ও তরুণ আলেমের প্রশিক্ষণ কর্মশালা ও বিশেষ দিকনির্দেশনাসহ ডায়েরি বিতরণ করে থাকে।  উপদেষ্টা কমিটি সংগঠনটি ছয় সদস্যের একটি উপদেষ্টা কমিটি রয়েছে। সাইয়্যেদ আনোয়ার হোসাইন কামাল উদ্দীন আব্দুল্লাহ জাফরী   অধ্যক্ষ মাওলানা জয়নুল আবেদীন ড. আবুল কালাম আযাদ বাশার ড. ইসহাক আল মাদানী  হাফেজ মাওলানা লুৎফর রহমান।   কেন্দ্রীয় সভাপতি  নাম দায়িত্ব শুরু  শেষআল্লামা লুৎফর রহমান  সভাপতি (প্রতিষ্ঠাকালীন) ২৪ অক্টোবর ২০২০ আমৃত্যুঅধ্যক্ষ মাওলানা আব্দুল হামিদসভাপতি০৪ মে ২০২৪ অদ্যাবধি   আরও দেখুন  আল্লামা লুৎফর রহমান  সাইয়্যেদ আনোয়ার হোসাইন  কামাল উদ্দীন আব্দুল্লাহ জাফরী    তথ্যসূত্র   বিষয়শ্রেণী:বাংলাদেশ ভিত্তিক সংগঠন বিষয়শ্রেণী:২০২০-এ প্রতিষ্ঠিত সংগঠন
দ্য হিন্দু ভারতের একটি ইংরেজি দৈনিক সংবাদপত্র। দ্য হিন্দু ভারতের দ্বিতীয় সর্বাধিক প্রচারিত সংবাদপত্র। এই পত্রিকার দৈনিক প্রচারসংখ্যা ১,৪৫৩,৪০৫; যা দি ইকোনমিকস টাইমস পত্রিকার প্রচারসংখ্যার সামান্য অধিক। ইন্ডিয়ান রিডারশিপ সার্ভের (আইআরএস) ২০০৮ সালের সমীক্ষা অনুযায়ী, এই পত্রিকার পাঠকসংখ্যা প্রায় ৫,২০০,০০০। পাঠকসংস্থার হিসেব অনুযায়ী ভারতে এই পত্রিকার স্থান তৃতীয় (দ্য টাইমস অফ ইন্ডিয়া ও হিন্দুস্তান টাইমস পত্রিকার পরেই। দক্ষিণ ভারতে, বিশেষত তামিলনাড়ুতে এই পত্রিকা বহুল প্রচারিত। এই পত্রিকার প্রধান কার্যালয়ও তামিলনাড়ুর রাজধানী চেন্নাইয়ে অবস্থিত। ১৮৭৮ সালে সাপ্তাহিক পত্রিকা হিসেবে প্রথম প্রকাশিত হয় দ্য হিন্দু পত্রিকা। পরে ১৮৮৯ সাল থেকে এটি নিয়মিত দৈনিক সংবাদপত্র হিসেবে প্রকাশিত হয়ে আসছে।  ১৯৯৫ সালে দ্য হিন্দু পত্রিকা একটি অনলাইন সংস্করণ চালু করে। এটিই ছিল প্রথম কোনো ভারতীয় সংবাদপত্রের অনলাইন সংস্করণ।  বর্তমানে দ্য হিন্দু পত্রিকার মোট তেরোটি মুদ্রিত সংস্করণ প্রকাশিত হয়। এগুলি হল: বেঙ্গালুরু, চেন্নাই, কোয়েম্বাটুর, দিল্লি, হায়দরাবাদ, কোচি, কলকাতা, মাদুরাই, ম্যাঙ্গালোর, তিরুবনন্তপুরম, তিরুচিরাপল্লী, বিজয়ওয়াড়া ও বিশাখাপত্তনম সংস্করণ।   আরও দেখুন   দ্য হিন্দু বিজনেস লাইন   পাদটীকা    তথ্যসূত্র   125 years of The Hindu    Looking Back: The history of The Hindu as told by historian S. Muthiah.                বহিঃসংযোগ   Official Website of The Hindu  Online edition (ePaper)  বিষয়শ্রেণী:চেন্নাইয়ের গণমাধ্যম বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:চেন্নাইয়ের সংবাদপত্র বিষয়শ্রেণী:ভারতের সংবাদপত্র বিষয়শ্রেণী:কলকাতার সংবাদপত্র বিষয়শ্রেণী:১৮৭৮-এ ভারতে প্রতিষ্ঠিত বিষয়শ্রেণী:ভারতের জাতীয় সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:বেঙ্গালুরুর সংবাদপত্র বিষয়শ্রেণী:বিজয়ওয়াড়ার সংবাদপত্র বিষয়শ্রেণী:তিরুচিরাপল্লীর সংবাদপত্র বিষয়শ্রেণী:কোয়েম্বাটুরের সংবাদপত্র বিষয়শ্রেণী:এশীয় সংবাদ ওয়েবসাইট বিষয়শ্রেণী:দ্য হিন্দু গ্রুপ বিষয়শ্রেণী:পাটনার সংবাদপত্র
সাজ্জাদ হোসেন (জন্মঃ ১২ মার্চ ১৯৮৯) একজন বাংলাদেশী ক্রিকেটার।   ২০১৮-১৯ ঢাকা প্রিমিয়ার ডিভিশন ক্রিকেট লিগে ২০১৮ সালের ৮ মার্চ উত্তরা স্পোর্টিং ক্লাবের হয়ে তিনি লিস্ট এ ক্রিকেটে অভিষেক করেন।  ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে তিনি ২৬ ফেব্রুয়ারি ২০১৯ সালে উত্তরা স্পোর্টিং ক্লাবের হয়ে টুয়েন্টি২০ খেলেন।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
মুহাম্মদ মাজদি মুহাম্মদ মুর্সি (, ; জন্ম: ৬ মার্চ ১৯৯৬; মুহাম্মদ মাজদি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  মাজদি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২০ ম্যাচে ৫টি গোল করেছেন।  প্রারম্ভিক জীবন মুহাম্মদ মাজদি মুহাম্মদ মুর্সি ১৯৯৬ সালের ৬ই মার্চ তারিখে মিশরের গিজায় জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০১৮  ১  ০ ২০১৯  ৪  ০ ২০২০  ২  ১ ২০২১  ১১  ৪ ২০২২  ২  ০ সর্বমোট  ২০  ৫  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:পিরামিডস ফুটবল ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:ইএনপিপিআই স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
দ্য সাউদার্ন স্টার  হলো  ওজার্ক, আলাবামার একটি সংবাদপত্র  এবং  ওয়্যারগ্র্যাস অঞ্চলের  প্রাচীনতম সংবাদপত্র। এটি  একটি সাপ্তাহিক প্রকাশনা এবং প্রতি বৃহস্পতিবার এর নতুন সংস্করণ সরবরাহ করা হয়।  পত্রিকাটি ১৮৬৭ সালে জোসেফ এ অ্যাডামস প্রতিষ্ঠা করেছিলেন তিনি একজন প্রাক্তন কনফেডারেট সৈনিক ছিলেন এবং তার সাংবাদিকতার কোনো অভিজ্ঞতা ছিল না যদিও এখন তার বংশধররা পত্রিকাটির মালিকানায় রয়েছেন।   এই প্রকাশনার বর্তমান অবস্থা তেমনভাবে জানা যায়নি। এর ওয়েবসাইটটিতে একটি বার্তা রয়েছে যা বলছে- সরবরাহকারীর  সংযোগ বিচ্ছিন্ন হয়ে গেছে।   তথ্যসূত্র    বহিঃসংযোগ    The Southern Star   বিষয়শ্রেণী:আলাবামার সংবাদপত্র বিষয়শ্রেণী:১৮৬৭-এ প্রতিষ্ঠিত সংবাদপত্র
তেলেঙ্গানা প্রজা সমিতি বা তেলেঙ্গানা পিপলস কনভেনশন হল একটি ভারতীয় রাজনৈতিক দল যা তেলেঙ্গানা অঞ্চলের জন্য রাজ্যের জন্য লড়াই করেছিল।   ইতিহাস  টিপিএস ১৯৬৯ সালে প্রতিষ্ঠিত হয়েছিল। দলের প্রতিষ্ঠাতা সভাপতি ছিলেন অনন্তুলা মদন মোহন। কিন্তু পরে মারি চেন্না রেড্ডির হাতে গৃহীত হয়, যিনি তেলেঙ্গানা আন্দোলনের নেতৃত্ব দিয়েছিলেন এবং অবশেষে ১৯৭১ সালের নির্বাচনে ১০টি লোকসভা আসনে জয়লাভ করেন। পরে সদস্যরা কংগ্রেস দলে মিশে যায়।  ১৯৮৩ সালে বন্দে মাতরম রামচন্দর রাও এর সভাপতি হিসাবে দলটি পুনরুজ্জীবিত করেন এবং প্রতাপ কিশোর সাধারণ সম্পাদক ছিলেন। বন্দেমাতরম রাম চন্দর রাও-এর মৃত্যুর পর গান্ধীবাদী ভূপতি কৃষ্ণমূর্তি (তেলেঙ্গানা গান্ধী) সভাপতি নির্বাচিত হন এবং জানুয়ারি ২০১৫ সালে তাঁর মৃত্যু পর্যন্ত প্রায় দুই দশক ধরে দলের নেতৃত্ব দেন। নীরা কিশোরের পর ভূপতি কৃষ্ণমূর্তি  তেলেঙ্গানা প্রজা সমিতির সভাপতি নির্বাচিত হন।   আন্দোলন  টিপিএস একটি পৃথক রাজ্যের দাবিতে তেলেঙ্গানা অঞ্চল জুড়ে একাধিক ধর্মঘট ও বিক্ষোভের আয়োজন করে। জুন ১৯৬৯ সালে হায়দ্রাবাদে টিপিএস দ্বারা সংগঠিত সাধারণ ধর্মঘট ব্যাপক সহিংসতার দিকে পরিচালিত করে কারণ টিপিএস সমর্থকরা একটি ঐক্যবদ্ধ অন্ধ্র রাজ্যের সমর্থকদের সাথে এবং পুলিশের সাথে সংঘর্ষে লিপ্ত হয়।"Police Fire Many Times as Wave of Violence Rocks Hyderabad and Warangal: Curfew Clamped on Both Towns: Death-Roll Mounts." The Times of India (4 June 1969).   নির্বাচন  ১৯৭১ সালের লোকসভা নির্বাচনে টিপিএস তেলেঙ্গানার ১১টি আসনের মধ্যে ১০টি জিতেছিল। যাইহোক ১৯৭১ সালের সেপ্টেম্বরে টিপিএস কংগ্রেসের সাথে একীভূত হয় এবং তেলঙ্গানা আন্দোলন সাময়িকভাবে অদৃশ্য হয়ে যায় এবং পিভি নরসিমা রাওকে অন্ধ্রপ্রদেশের মুখ্যমন্ত্রী করা হয়।   আরো দেখুন    ভারতীয় জাতীয় কংগ্রেসের বিচ্ছিন্ন দল   তথ্যসূত্র    বহিঃসংযোগ    http://epaper.thehansindia.com/c/30245124   বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:১৯৬৯-এ প্রতিষ্ঠিত রাজনৈতিক দল বিষয়শ্রেণী:১৯৬৯-এ অন্ধ্রপ্রদেশে প্রতিষ্ঠিত বিষয়শ্রেণী:তেলেঙ্গানার রাজনৈতিক দল
টমাস ফোলি, ৩য় ব্যারন ফোলি পিসি, ডিএল (২২ ডিসেম্বর ১৭৮০ - ১৬ এপ্রিল ১৮৩৩), ছিলেন একজন ব্রিটিশ পিয়ার এবং হুইগ রাজনীতিবিদ। তিনি ১৮৩০ এবং ১৮৩৩ সালের মধ্যে লর্ড গ্রের অধীনে ভদ্রলোক পেনশনারদের সম্মানিত কর্পস-এর ক্যাপ্টেন হিসেবে দায়িত্ব পালন করেন।   রাজনৈতিক পেশা  ১৭৯৩ সালে তার পিতার মৃত্যুতে ফোলি তৃতীয় ব্যারন ফোলি হিসাবে সফল হন এবং ১৮০১ সালে তার ২১ তম জন্মদিনে হাউস অফ লর্ডসে তার আসন গ্রহণ করতে সক্ষম হন। ১৮৩০ সালে যখন হুইগস লর্ড গ্রে- এর অধীনে ক্ষমতায় আসেন, ফোলিকে অনারেবল কর্পস অফ জেন্টলম্যান পেনশনারদের ক্যাপ্টেন নিযুক্ত করা হয়, যে পদটি তিনি ১৮৩৩ সালে তার প্রথম মৃত্যুর আগ পর্যন্ত অধিষ্ঠিত ছিলেন।Kidd, Charles, Williamson, David (editors). Debrett's Peerage and Baronetage (1990 edition). New York: St Martin's Press, 1990,  ১৮৩০ সালে তিনি প্রিভি কাউন্সিলে ভর্তি হন। তার রাজনৈতিক কর্মজীবন ছাড়াও তিনি ১৮৩১ থেকে ১৮৩৩ সালের মধ্যে ওরচেস্টারশায়ারের লর্ড লেফটেন্যান্ট এবং ১৮০৫ থেকে ১৮০৬ সাল পর্যন্ত কোর্ন হান্টের মাস্টার ছিলেন।   তথ্যসূত্র   বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ফোলি পরিবার বিষয়শ্রেণী:১৮৩৩-এ মৃত্যু বিষয়শ্রেণী:১৭৮০-এ জন্ম বিষয়শ্রেণী:হুইগ (ব্রিটিশ রাজনৈতিক দল) এর রাজনীতিবিদ
ব্যবহার   = text with any leading or trailing square brackets removed (as long as text doesn't contain any = signs).   = text with any leading or trailing square brackets removed.   উদাহরণ  "" produces "".  "" produces ""("" produces "").  "" produces "".   টেমপ্লেটডাটা    আরও দেখুন   , which does nearly the exact same thing, but also removes balanced pairs of square brackets that aren't leading and trailing and has additional options.
মনোরঞ্জন ব্যাপারী (জন্ম: আনুমানিক ১৯৫০) একজন বাঙালি দলিত সাহিত্যিক, যিনি ২০১৪ সালে পশ্চিমবঙ্গ বাংলা একাডেমি কর্তৃক সুপ্রভা মজুমদার স্মৃতি পুরস্কার লাভ করেন।  প্রারম্ভিক জীবন মনোরঞ্জন ব্যাপারী অধুনা বাংলাদেশের পিরোজপুর জেলার নাজিরপুর উপজেলার তুরুকখালী গ্রামে জন্মগ্রহণ করেন। আনুমানিক ১৯৫০ সালে জন্মগ্রহণ করেন। তিন বছর বয়েসে দেশভাগের কারণে তাঁর পরিবার ভারতের পশ্চিমবঙ্গ রাজ্যে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দণ্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাঁকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তাঁর যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্র্যের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি   রাজনৈতিক জীবন  ২০২১ পশ্চিমবঙ্গ বিধানসভা নির্বাচনে হুগলী জেলার বলাগড় বিধানসভা কেন্দ্র থেকে তিনি জয়ী হয়েছেন। তৃণমূল কংগ্রেস দলের হয়ে তিনি বিধানসভায় প্রার্থী হন।  সাহিত্য শ্রী ব্যাপারীর বিখ্যাত সৃষ্টি ইতিবৃত্তে চণ্ডাল জীবন তাঁর দলিত জীবনের কাহিনি নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তাঁর আলাপ হয়। মূলত তাঁরই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তাঁর লেখা গল্প ও প্রবন্ধ প্রকাশিত হয়েছে। তাঁর প্রকাশিত বইগুলি হল:  ইতিবৃত্তে চণ্ডাল জীবন – ১ম পর্ব ও ২য় পর্ব    অন্য ভুবন  বৃত্তের শেষ পর্ব   জিজীবিষার গল্প   চণ্ডাল জীবন  বাতাসে বারুদের গন্ধ   অমানুষিক   গল্প সমগ্র – ১ম খণ্ড  গল্প সমগ্র - ২য় খণ্ড'  মতুয়া এক মুক্তি সেনা মরণ সাগর পারে তোমরা অমর''  তথ্যসূত্র  বিষয়শ্রেণী:বাঙালি ঔপন্যাসিক বিষয়শ্রেণী:বাঙালি সাহিত্যিক বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:দলিত লেখক বিষয়শ্রেণী:হুগলি জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:নাজিরপুর উপজেলার ব্যক্তি বিষয়শ্রেণী:পিরোজপুর জেলার রাজনীতিবিদ বিষয়শ্রেণী:পিরোজপুর জেলার লেখক বিষয়শ্রেণী:আদিনিবাস পূর্ববঙ্গে বিষয়শ্রেণী:পূর্ববঙ্গে জন্ম